open-index/open-wikipedia-markdown huggingface dataset:
Tonsila

No campo da anatomía, a **tonsila**, antes denominada **amígdala**, é un órgano con forma de améndoa (en latín é o que significa, amendoíña), formado pola unión de numerosos nódulos linfáticos.

Dáselle este nome en especial á amígdala palatina pero, por extensión, tamén se denomina tonsila a calquera órgano constituído por un retículo de tecido linfoide e epitelial, que contén folículos linfáticos.

As tonsilas son tecido linfoide situado na farinxe e que constitúen o anel de Waldeyer. Segundo a localización en que se atopen na farinxe, chámanse:

* Tonsila farínxea (ou amígdala de Luschka): situada no teito ou bóveda da farinxe, na súa porción nasal. Nos nenos adoitan estar hipertrofiadas e entón chámanse adenoides, chegando a provocar insuficiencia respiratoria nasal e deformación facial (vexetacións), polo que adoitan extirparse. 
* Tonsila tubárica (ou amígdala de Gerlach): rodea o extremo farínxeo da trompa de Eustaquio. 
* Tonsila palatina: tamén chamada amígdala palatina. Órgano par situado a ambos lados do istmo das fauces, na entrada da orofarinxe, entre os piares do veo do padal, a ámbolos lados da úvula. Cando se inflaman constitúen as típicas anxinas (non confundir coa *anxina de peito*) ou, tecnicamente, amigdalite. A súa extirpación denomínase amigdalectomía ou tonsilectomía.
* Tonsila lingual: é un conxunto voluminoso de tecido linfoide situado na base da lingua.

## Función 
As tonsilas axudan a previr infeccións eliminando as bacterias e outros microorganismos presentes na parte posterior da boca, procedentes dos alimentos e do aire que inspiramos. Poden ser invadidas por bacterias ou virus e sufrir un proceso inflamatorio, causando unha amigdalite ou tonsilite e, cando a infección alcanza as áreas circundantes, unha farinxite.

Forman parte do sistema inmunitario, especialmente nos primeiros anos de vida, perdendo interese a medida que o meniño vai medrando. De feito non hai evidencia de que as tonsilas cumpran unha función relevante despois dos tres anos de idade, e non se atopou ningún efecto á hora da resposta inmunitaria naqueles que foran sometidos a unha tonsilectomía.

## Amígdala cerebral 
No cerebro existe outro órgano de forma semellante que tamén recibe o nome de amígdala pero que non ten que ver con estes órganos linfoides. É a **amígdala cerebral**, un grupo de neuronas situado no lobo temporal do cerebro.
Saugnac-et-Cambran

**Saugnac-et-Cambran** (en francés e oficialmente; en ) é unha comuna do departamento das Landas, Aquitania, en Francia. Ten 13.28&nbsp;km², 1329 habitantes (1999) e 99.9 h/km².
Enric Miralles

**Enric Miralles**, nado en Barcelona o 25 de febreiro de 1955 e finado en Sant Feliu de Codines o 3 de xullo de 2000, foi un arquitecto catalán.

## Traxectoria 
Estudou arquitectura en Barcelona, mudándose logo cara á Universidade de Columbia en Nova York. Comezou a súa andaina profesional no estudio de Albert Viaplana e Helio Piñon, onde permaneceu ata o ano 1983. O mesmo tempo foi mestre adxunto nas dúas universidades nas que estudara. Creou entón o seu propio estudio de Arquitectura xunto coa súa primeira muller, Carme Pinós, de onde saíron xa obras de proxección internacional.

miniatura|Mercado de Santa Caterina en Barcelona.

Cando Enric casou por segunda vez, desta volta coa italiana Benedetta Tagliabue, tamén arquitecta, reorganizou o seu estudio, que pasou a chamarse EMBT, e lograron traballos moi importantes dende diferentes partes do mundo. Os dous derradeiros anos da súa vida estivo dedicado ao seu máis importante proxecto, o Parlamento de Escocia. É unha obra de pleno "estilo Miralles", respectando o lugar e as tradicións (de xeito que se pode apreciar moi claramente, por exemplo, a influencia do arquitecto escocés Charles Rennie Mackintosh na mesma), creando "tensións visuais" que varían dependendo da posición que se escolla, a luz, a hora do día etc.

Na súa vida, Enric recibiu numerosos premios, como o León de ouro da Bienal de Venecia no ano 1996. Foi mestre en numerosas universidades de prestixio, incluíndo a cátedra "Kenzō Tange" da universidade Harvard, que ocupou dende 1992.

Morreu prematuramente os 45 anos de idade, e non puido rematar moitísimas das súas obras, incluíndo o Parlamento Escocés ou o edificio de Gas Natural en Barcelona.

A súa muller, Benedetta, mantén o estudio EMBT funcionando, e está a rematar as obras deseñadas por Enric, seguindo as súas ideas, á parte de gañar outros concursos sempre co estilo que tiña o arquitecto catalán.

## Obras 
[miniatura|Edificio Miralles no [Campus Universitario das Lagoas-Marcosende|campus das Lagoas-Marcosende da Universidade de Vigo.]]

Algunhas das súas obras máis relevantes foron:
* Edificio de *Gas Natural* (Barcelona) -- póstumo
* Parlamento de Escocia (Edimburgo, Escocia) -- póstumo
* Campus das Lagoas-Marcosende da Universidade de Vigo (Vigo)
* Edificios dos Xulgados (Salerno, Italia)
* Concello (Utrecht, Países Baixos)
* Escola de Música para a Mocidade (Hamburgo, Alemaña)
* Mercat de Santa Caterina (Barcelona)
* Parque de Diagonal Mar (Barcelona)
* Seis vivendas (Ámsterdan, Países Baixos)
* Biblioteca Nacional do Xapón (Tokyo, Xapón)
* Laboratorios da Universidad (Dresde, Alemaña)
* Centro Cívico (Balenyà, Cataluña)
* Pazo dos Deportes (Leipzig, Alemaña)
* Escola de Arquitectura (Venecia, Italia)
* Embarcadoiro (Tesalónica, Grecia)
* Cemiterio (Igualada, Cataluña)
* Centro Nacional de Ximnasia Rítmica (Alacant)
* Pavillón Heaven do *Museo Tateyama* (Tateyama, Xapón)
* Institut La Llauna (Badalona, Cataluña)
* Internado (Morella)
* Pavillón de Deportes (Huesca)
* Pavillón de Meditación (Unazuki, Xapón)
* Centro Social do *Círculo de Lectores* (Madrid)
Ozámiz

**Ozámiz** é unha cidade filipina da provincia do Misamis Occidental. Segundo o censo de 2015, ten 141 828  habitantes.

Ozámiz chamou-se así en honor ao senador José F. Ozámiz, un heroe da resistencia filipina contra os xaponeses durante a segunda guerra mundial.

## Baranggays 
Ozámiz divídese politicamente a 51 baranggays.

## Véxase tamén 
### Ligazóns externas 
* Sitio web oficial da cidade
Jaime Mayor Oreja

**Jaime Mayor Oreja**, nado en Donostia (Guipúscoa) o 12 de xullo de 1951, é un político vasco militante do Partido Popular. En 2011 era eurodiputado (dende 2004), entre outros cargos. É sobriño do exministro Marcelino Oreja Aguirre.

## Traxectoria 
Enxeñeiro agrónomo, ingresou en 1977 na Unión de Centro Democrático (UCD) onde desempeñou o cargo de secretario xeral de Guipúscoa e secretario adxunto de Relacións Internacionais. En 1980 foi elixido parlamentario autonómico, Conselleiro de Turismo do Goberno preautonómico e deputado por Guipúscoa. En 1982 foi designado delegado do Goberno no País Vasco. En 1984 presentouse ás eleccións autonómicas vascas como candidato a lehendakari por Coalición Popular. Durante a lexislatura foi portavoz de Coalición Popular no Parlamento Vasco.

En 1989 foi nomeado director político para a campaña das eleccións europeas polo Partido Popular, desenvolvendo o cargo de presidente da Xestora do Partido Popular no País Vasco. Deputado a Cortes por Biscaia en 1989, renunciou ao seu escano para presentarse como candidato do Partido Popular a lehendakari nas eleccións vascas de 1990, candidatura que repetiu nas de 1994. Foi nomeado vicesecretario xeral do PP no XII Congreso Nacional (febreiro 1996). Foi deputado nacional do PP por Álava na I, IV e VI Lexislatura e por Biscaia na VII Lexislatura.

Dende maio de 1996 foi nomeado ministro do Interior, posto que mantivo ata o ano 2001.
Articulación do discurso

Chámase **articulación do discurso** á ligazón lóxica entre frases e, dentro delas, entre constituíntes. Para articular o discurso utilízanse determinados morfemas ou secuencias de morfemas, como as conxuncións *e*, *ou*, *mais* e os adverbios *entretanto*, *tamén*, *pouco* etc.

## Véxase tamén 
* Articulación fonética
* Dupla articulación da linguaxe
Articulador

En fonética, os **articuladores** son os órganos fonadores que interveñen na pasaxe do ar larínxeo e cuxos movementos, modificando a forma das cavidades de resonancia, producen o timbre característico dos sons da linguaxe.

## Articuladores superiores
Os articuladores superiores son inmóbiles, excepto os beizos e a úvula:
* beizo superior
* incisivos superiores
* alvéolos superiores
* padal duro e brando
* úvula
* parede da farinxe

## Articuladores inferiores
Son sempre móbiles:
* beizo inferior
* punta e dorso da lingua

## Véxase tamén 
### Outros artigos 
* Articulación fonética
Dupla articulación da linguaxe

En lingüística utilízase a denominación **dobre articulación da linguaxe** para facer referencia a unha características fundamental da organización das linguas naturais humanas que permite que cun número reducido de elementos se poida producir unha cantidade ilimitada de mensaxes. Segundo o lingüista funcionalista André Martinet, esta característica é o que opón estas linguas naturais ó resto de sistemas comunicativos.

A **primeira articulación** supón a existencia nas linguas de unidades que teñen significante e significado: oracións, frases, sintagmas e, por último, monemas (lexemas e morfemas). Por exemplo, *como* é descompoñible en *com*- e -*o*, os dous elementos con significado 'comer' e 'primeira persoa de singular do presente de indicativo'.

A **segunda articulación** implica que as unidades empregadas nas linguas son segmentables en elementos sen significado (fonemas), que poden ser combinadas  desprovistos de sentido. Isto evita sobrecargar a memoria e economizar esforzos, xa que as unidades lingüísticas poden reutilizarse: con só unhas ducias de fonemas e as súas combinacións pódense formar miles de monemas que, arranxados diversamente, transmiten unha infinidade de mensaxes.

Walter Porzig afirma que a articulación é o procedemento que permite distinguir entre a linguaxe dos homes e a dos animais: a enunciación vocal humana é articulada porque se presta a unha división sistemática, por medio da cal chegamos a elementos sonoros significativos; e por outro lado, eses elementos existen porque a súa significación permanente asegura a súa individualidade e nolos fai recoñecer sempre iguais a si mesmos nas máis variadas circunstancias.

## Véxase tamén 
### Outros artigos 
*Articulación (fonética)
*Articulación do discurso
Ain

**Ain** (01) é un departamento de Francia, localizado na rexión de Auvernia-Ródano-Alpes. Comparte fronteira con Suíza ó leste. De feito teñen infraestruturas comúns, como o aeroporto de Cointrin e o acelerador de partículas CERN.

## Historia 
O **departamento de Ain** foi un dos 83 creados durante a Revolución Francesa, o 4 de marzo de 1790, en aplicación da lei do 22 de decembro de 1789, a partir de catro provincias: Bresse, Bugey, Dombes, Pays de Gex e unha parte de Franc-Lyonnais.

Pays de Gex foi separado de 1798 a 1814 cando se creou o departamento de Léman. Seis municipios do suroeste do departamento, nas periferias de Lión, foron unidos ó departamento de Ródano en 1967 trala creación da Comunidade Urbana de Lión.

## Economía 
**Ain** é, sobre todo, un departamento agrícola. Con todo, a industria e os servizos son máis importantes na economía do departamento.

## Demografía 
Non existe un xentilicio oficial para designar ós habitantes de Ain. É un departamento formado por catro rexións principais, e os habitantes adoptan o xentilicio da correspondente.

**Ain** non posúe ningunha cidade especialmente importante, pero si unha densa rede de vilas. Tras ter diminuído a súa poboación na segunda metade do século XIX e trala primeira guerra mundial, volveu a aumentar trala segunda guerra mundial. Dinamizada pola proximidade de Lión e de Xenebra, **Ain** veu un grande aumento demográfico durante os últimos trinta anos, pasando de 340&nbsp;000 habitantes en 1968 a 515&nbsp;000 en 1999.

## Véxase tamén 
### Ligazóns externas 
* Consello xeral de Ain
* Prefectura de Ain
Manuel Ferraz de Campos Sales

**Manuel Ferraz de Campos Sales**, nado en Campinas (estado de São Paulo) o 15 de febreiro de 1841 e finado en Santos o 28 de xuño de 1913, foi un avogado brasileiro e presidente do Brasil dende 1898 ata 1902.

## Traxectoria 
Elixiuse senador en 1890, pero renunciou ó cargo catro anos despois para concorrer ao goberno do estado de São Paulo. En 1898 elixiuse presidente da República. Naquel ano, a economía brasileira, baseada na produción e exportación de café e caucho non ía ben. Sales xulgou que todos os problemas económicos se debían á desvalorización da moeda. Entón actuou en dúas frontes:

- Desenvolveu a chamada *política dos gobernadores*. A través desta, concedia favores ós estados, dende que os políticos daquel estado apoiasen no Congreso as accións do goberno central. A *política dos gobernadores* tamén ficou coñecida no Brasil na época como *política café con leite*, pois os principais estados envolvidos foron São Paulo e Minas Xerais (*Nota*: no Brasil actual, ese tipo de troco de favores entre políticos é coñecido como *clientelismo politico*).

- No plano exterior, estableceu un acordo con banqueiros ingleses, chamado *funding loan*. Con este acordo, suspendeu por 3 anos o pagamento dos intereses da débeda externa, e por 13 anos o pagamento da propia débeda. Os intereses sumaronse á débeda principal, e os pagamentos comezarían en 1911, co prazo de 63 anos para concluír o pagamento, e intereses de 5% ao ano. Os impostos das aduanas do Rio de Janeiro e de Santos ficarían hipotecados ós banqueiros ingleses, como garantía da débeda. Entón, libre do pagamento da débeda, pode fazer a súa política económica. Retirou unha parte do diñeiro en circulación e valorizou a moeda da época, o *mil-réis* de 48 mil-réis por libra esterlina para 14 mil-réis por libra-esterlina.

## Notas
Fumaces e A Trepa

**Santa María de Fumaces e A Trepa** foi unha parroquia eclesiástica galega do arciprestado de Verín, na diocese de Ourense, que tiña as súas terras e os seus lugares repartidos entre dous concellos, o de Riós e o de Vilardevós.

Dos lugares que formaban a parroquia, as aldeas de Fumaces, San Cristovo e A Trepa pertencen ao concello de Riós, e a de Feilas ao concello de Vilardevós.

Na Trepa celébrase a romaría máis importante do concello e ata da comarca de Verín. Celebrase o 15 de setembro na honra da Nosa Señora das Dores. En 1777 Pedro González de Ulloa fai mención dela, así como da igrexa construída a carón do antigo Camiño Real, a actual estrada N-525.

## Historia 
A parroquia desapareceu o 6 de outubro de 1951 cando o daquela bispo de Ourense, Francisco Blanco Nájera, segregou o lugar de Fumaces para formar dúas parroquias: a de Fumaces co lugar segregado, e a da Trepa cos lugares restantes.

## Galería de imaxes 

Ficheiro:Igrexa A Trepa.jpg|Igrexa na Trepa
Ficheiro:A Trepa, praza Francisco Gallego.jpg|Praza de Francisco Gallego na Trepa

## Véxase tamén 
### Outros artigos 
* A Trepa
* Fumaces
* Fumaces e A Trepa, Riós
* Fumaces e A Trepa, Vilardevós
Daron Malakian

**Daron Vartan Malakian** (en ), nado nos Ánxeles (California) o 18 de xuño de 1975, é un músico estadounidense, guitarrista e segunda voz da banda System of a Down, na que compón a maioría das cancións.

## Traxectoria 
Malakian, de ascendencia armenia, foi á escola Rose & Alex Pilibos en Hollywood, onde coñeceu a Serj Tankian e Shavo Odadjian (baixista da banda). Foi tamén á Roosevelt Middle School e á Glendale High School (Glendale).

Co-produce os álbums de System of a Down con Rick Rubin e á vez producen The Ambulance And Band Ácid Trip (unha banda baixo o selo de Serj Tankian, Serjical Strike Records). Nunca lle gustou falar da súa vida privada.

Malakian é quen compón melodicamente case todas as cancións do grupo, a letra adóitaa escribir o vocalista, Serj Tankian. O pai de Daron, Vartan Malakian, fai todos os traballos artísticos do grupo, sobre todo nos dous últimos álbums, é dicir "*Mezmerize*" e "*Hypnotize*".

Vive en Glendale (California), non está casado e gústalle coleccionar artigos como esqueletos, candeas e persianas. foi elixido como o cuarto mellor guitarrista do ano na *Metal Edge Magazine*.

Ten dous álbums extra sen a banda.

Utiliza unha guitarra Ibanez comunmente con traballos artísticos de Vartan Malakian, amplificador Marshal e cordas Ernie ball, aínda que se lle viu en concertos cunha Gibson SG.
Shavo Odadjian

**Shavarsh "Shavo" Odadjian** (en ), coñecido como **Shavo Odadjian**, nado en Iereván (Armenia) o 22 de abril de 1974, é un baixista estadounidense, que toca na banda de metal alternativo System of a Down.

## Traxectoria 
Odadjian mudouse xa de novo aos Ánxeles (California), onde foi criado en gran parte pola súa avoa. Logo da morte desta, perdeu a fe e deixou de rezar todas as noites como facía antes. Estudou no Alex Pilibos & High School dos Ánxeles, unha escola Armenia na que tamén estudaron os seus futuros compañeiros Serj Tankian e Daron Malakian, aínda que en diferentes graos pola diferenza de idades.

Medrou facendo skateboarding e baixo a influencia de bandas de punk rock e heavy metal como The Punk Angle, Dead Kennedys, KISS, e Black Sabbath, entre outras; creando unha grande influencia no seu desenvolvemento musical do futuro.

Á parte de traballar nun banco, tamén comezou a manexar a banda Soil, na que estaban Malakian e Tankian en 1993, logo de coñecelos nun estudo de gravación, onde o estaba gravando coa súa banda de entón. En 1995, Shavo convértese no baixista permanente da banda, á que chamaron System of a down.

Ademais, Odadjian é un DJ popular na área dos Ánxeles baixo o pseudónimo de DJ Tactic. Declarándose a si mesmo como "unha persoa moi visual", tamén dirixiu vídeos musicais para System of a down ("Aerials", "Toxicity" e "Question!"), e Taproot, creando atmosferas surreales e usando inovadores métodos de filmación.

Shavo fixo unha pequena aparición no filme do 2001, *Zoolander*, como un dos amigos de Hansel. O seu actor favorito é Christopher Walken e tamén declara estar fascinado co ocultismo, principalmente en forma de películas.

Shavo era orixinalmente un guitarrista, e admite ser mellor na guitarra que no baixo. De feito, foi o guitarrista de *Soil* por un pequeno período. Usualmente toca o baixo cunha puga, pero pode vérselle de cando en vez empregando os seus dedos.
Estreito de Carquinez

O **estreito de Carquinez** é un estreito situado no norte de California. Forma parte do esteiro dos ríos Sacramento e San Joaquín que drenan na baía de San Francisco. O estreito conecta a baía de Suisun, que recibe as augas deses ríos, coa baía de San Pablo, unha extensión polo norte da baía de San Francisco. Limita a fronteira entre os condados de Solano (ao norte) e Contra Costa (ao sur), e está aproximadamente a 25 quilómetros de Oakland. As cidades de Benicia e de Vallejo sitúanse no lado do norte do estreito, mentres que Martinez sitúase na costa sur. Dúas pontes cruzan o estreito, ponte de Carquinez e ponte de Benicia-Martinez. A canle é navegable e utilízanos navíos comerciais e militares.
Lavandeira (mitoloxía)

[miniatura|250px|As lavandeiras da noite, cadro do pintor [Pobo bretón|bretón Yan' Dargent.]]
As **lavandeiras** son uns seres fantásticos da mitoloxía galega, que tamén se poden observar en Asturias (chamadas *"les llavanderes"* en asturiano), Cantabria, a Bretaña francesa e Irlanda. 

Adoptan a forma de mulleres vellas, engurradas, secas, de pelo longo e brando e vestidos negros. Son espíritos que aparecen nas noites de lúa chea nas beiras dos ríos, onde lavan sabas manchadas de sangue que nunca desaparece. De acotío aparecen cando a vida de alguén dos arredores se atopa entre a vida e a morte, presaxiando o próximo pasamento deste.

Dise delas que son mulleres que morreron no parto, ou que abortaron ou que deixaron morrer os seus fillos -ou os enterraron vivos, directamente, sen bautizar. Tamén se di que eran mulleres que foron lavar ó río en domingo, e foron arrastradas polos espíritos das augas.

Piden axuda ós vivos para escorrer as súas sabas, mais estas deben retorcerse ó contrario que a lavandeira. Se o fan no mesmo sentido que elas, este encontro podería traer mala sorte, mesmo a morte.

En 1904, Casto Sampedro Folgar recolleu en Cerdedo (Pontevedra) un romance popular que narra este encontro. Unha moza que viña de volta dunha muiñada atopouse cunha lavandeira que lle pide axuda para retorcer as sabas que estaba a lavar. A moza, asustada, invoca á Virxe e a San Lourenzo e a lavandeira esfúmase, deixando no chan unha poza de sangue.

## Notas 
## Véxase tamén 
### Bibliografía 
* 
* RISCO, Vicente: "Etnografía: cultura espiritual", en *Historia de Galiza*, dirixida por Ramón Otero Pedrayo. Ed. Nós, Bos Aires 1962, tomo I, px. 297.
* 

### Outros artigos 
* Banshee
* Moura
* Mitoloxía galega
Papel libre de ácido

miniatura|dereita|Símbolo do papel libre de ácido.
O **papel libre de ácido** é o papel que ten un pH neutro (7 ou maior), aínda que o papel de pH entre 6 e 7 a miúdo tamén se considera sen ácido. Durante a produción trátase cunha base suave para neutraliza-los ácidos naturais que presenta a pasta de madeira e tamén se acostuma protexer para previr a formación de ácidos adicionais. O papel libre de ácido é de uso frecuente nos libros e noutros produtos que se espera que se 
conserven moito tempo. O papel ó que non se lle eliminou o ácido rapidamente se deteriora e se volve amarelo.
HD DVD

**HD DVD** (High Density Digital Versatile Disc ou High Definition Digital Video Disc) é un formato de almacenamento óptico desenvolvido como un estándar para o DVD de alta definición. O HD DVD foi promovido por Toshiba, NEC, Sanyo e máis recentemente por Microsoft e Intel. O disco do HD DVD mide 120&nbsp;mm de diámetro, ten 0.6&nbsp;mm de grosor.

Proposto por Toshiba e NEC en agosto de 2002 ó DVD Forum (Asociación internacional que se encarga de definir os formatos DVD), este elixiuno o 19 de novembro de 2003 como o formato de vídeo de alta definición sucesor do DVD. 
Os primeiros modelos de reprodutores saíron ó mercado o 31 de marzo de 2006 no Xapón e o 18 de abril de 2006 nos Estados Unidos.

## Véxase tamén 
### Ligazóns externas 
* The Authoritative HD DVD FAQ  
* The HD DVD Key
Armed and Dangerous

***Armed and Dangerous*** é un videoxogo creado por Planet Moon Studios en colaboración con LucasArts para Xbox e PC. É un xogo de disparos que combina a acción e a aventura e que parodia outros xogos e tamén películas e series usando un diálogo cheo de humor e sarcasmo.

Estamos nun país de nome Milola rexido por un rei malvado, Forges, que mantén aterrorizada a poboación. Unha antiga lenda do país fala dunha reliquia, o *Libro da Dominación*, que posúe un poder inimaxinable e que relata a caída do rei a mans dunha banda de protectores, os Lionhearts (corazóns de león) formado por catro pintorescos membros. O xogador move a Roman, o protagonista principal desta banda e o experto en armas. En total o xogo consta de 21 misións en 5 escenarios.
Robin Hood: Defender of the Crown

***Robin Hood: Defender of the Crown*** é un videoxogo creado por Cinemaware para PlayStation 2, PC e Xbox baseado na historia de Robin Hood.
Diriximos a Robin Hood, aquel foraxido inglés que se converteu no heroe dos pobres durante o reinado de Xoán, o rei usurpador. O obxecto do xogo é conquistar territorios inimigos ó estilo do Risk por medio de minixogos nos que está en xogo diñeiro para pagar tropas numerosas e fortes. Coa espada e o arco de Robin Hood conseguiremos o noso obxectivo pero tamén necesitaremos a axuda doutros dos seus compañeiros: John, Ivanhoe, Lady Marian, Frei Tuck.
Golden Basket

**Golden Basket** é un videoxogo desenvolvido por Opera Soft en 1990 para Amstrad CPC, ZX Spectrum, MSX e PC.
Sly Spy

***Sly Spy*** é un videoxogo para recretivos realizado por Nihon Bussan en 1989. Saíron versións para Amiga, Amstrad CPC, Atari ST, Commodore 64 e ZX Spectrum. O videoxogo baséase nas aventuras de James Bond, o famoso axente 007. Debemos loitar contra múltiples terroristas para evitar unha explosión nuclear.
Puzznic

***Puzznic*** é un videoxogo de tipo quebracabezas. Desenvolvido e producido por Taito en 1989, saíron versións en 1990 para Nintendo Entertainment System, Game Boy, PC Engine, Commodore Amiga, Atari ST, Amstrad CPC, Commodore 64, Apple IIGS, PlayStation, TurboGrafx-16 e ZX Spectrum.

A formulación do xogo é simple, hai que unir aqueles bloques que teñan a mesma forma para facer que desaparezan, sería moi fácil mais están en niveis diferentes e o cursor que os transporta só pode facelo en caso de que permaneza apoiado sobre algún dos soportes que aparecen no cadro. O xogo conta cun total de 144 niveis.
Ruff and Reddy in the Space Adventure

***Ruff and Reddy in the Space Adventure*** é un videoxogo desenvolvido por PAL Developments en 1990 para Amiga, Atari ST, Commodore 64 e ZX Spectrum.

É un xogo de plataformas que leva a Ruff and Ruddy, dous personaxes de debuxos animados creados por Hanna-Barbera no seu primeiro programa televisivo, ó espazo por un accidente no lanzamento dun foguete de peto do profesor Flipnoodles.
Diamantina

:*Para a rexión da **Chapada Diamantina** no estado de **Bahia**, véxase Chapada Diamantina.*

**Diamantina** é unha cidade brasileira do estado de Minas Xerais. Sitúase 280&nbsp;km ó norte da capital do estado, Belo Horizonte.

Actualmente, unha das máis importantes actividades é o turismo, pero a agricultura e a extracción mineral tamén posúen algunha participación na economía. O seu nome orixinouse do descubrimento, na rexión, de xacementos de diamante.

Nesta cidade naceu o expresidente brasileiro Juscelino Kubitschek.

Non se debe confundir a cidade de Diamantina coa rexión da *Chapada Diamantina*, no estado da Baía.

## Historia 
A súa fundación (co nome de *Arrial do Tijuco*) ocorreu no século XVIII. Como o seu nome actual suxire, *Diamantina* foi centro de extracción de diamantes dende o século XVIII ata o século XIX. En 1835 foi elevada á condición de cidade e, en 1938 recibiu o título de *Patrimonio Histórico Nacional*, o primeiro recoñecemento, no Brasil, da importancia de seu acervo arquitectónico colonial.

O seu centro histórico tamén foi considerado pola Unesco como Patrimonio Cultural da Humanidade.

miniatura|esquerda|250px|Construcións coloniais de Diamantina.

## Notas 
## Véxase tamén 
### Ligazóns externas 
* Páxina da prefeitura 
* Patrimônio Cultural da Humanidade 
* Turismo 
* cobertura fotografica
Grand Prix Circuit

**Grand Prix Circuit** é un videoxogo realizado por Accolade para Amiga, Commodore 64, PC e ZX Spectrum en 1988.

O xogo é un simulador de carreiras de Fórmula 1. Pódese correr nun circuíto ou participar no campionato mundial. O videoxogo é unha versión modificada de The Cycles un simulador de motos da mesma casa.
John Dolmayan

**John William Dolmayan** (en ), nado en Beirut (Líbano) o 15 de xullo de 1973, é un músico estadounidense, batería do grupo System of a Down.

## Traxectoria 
Mudouse primeiramente coa familia para Toronto e despois para Os Ánxeles. Gústalle a banda Radiohead e o saxofonista Stan Getz. Foi considerado polas revistas especializadas o mellor e máis técnico batería do 2000 e aínda hoxe continúa entre os mellores. Emprega unha batería TAMA, Star Classic, Maple e pratos Paiste.

Para el, un dos momentos máis emocionantes da aínda curta carreira de System of a Down foi a primeira xira, como abreconcertos de Slayer.
Badlands (videoxogo)

***Badlands*** é un videoxogo producido por Atari en 1989, saíron versións para Amiga, Atari ST, Commodore 64 e ZX Spectrum. No ano 2006 saíu nunha compilación para PlayStation 2, Xbox e GameCube.
Badlands é un simulador de carreiras de coches nun mundo futurista desfeito cincuenta anos antes por un desastre nuclear. Podemos escoller entre oito circuítos diferentes.
Páncreas

O **páncreas** é un órgano do sistema dixestivo de función glandular mixta: endócrina e exócrina.

O páncreas produce enzimas que axudan á dixestión de alimentos. Por todo o páncreas atópanse lugares denominados *illotes de Langerhans*, formados por células que teñen un fin determinado: as células alfa producen glicagón, que eleva o nivel de glicosa no sangue; as células beta producen insulina; as células delta producen somatostatina; e tamén hai células PP, que producen o polipéptido pancreático, e as Dl, das que pouco se sabe.

## Anatomía 
En humanos, o páncreas é unha glándula longa de 15–25&nbsp;cm que se localiza no abdome. Sendo unha das glándulas retroperitoneais, o páncreas está situado posteriormente ao estómago e está en asociación próxima ao duodeno. Xeralmente descríbese con tres rexións: a cabeza, corpo e o rabo.

O conduto pancreático (tamén chamado de ducto de Wirsung) percorre o comprimento do páncreas e termina na segunda porción do duodeno, na ampola de Vater (hepatopancreática). O conduto biliar común xeralmente se une ao conduto pancreático neste punto ou moi cerca del. Moitas persoas tamén posúen un pequeno conduto accesorio, o conduto de Sartorini.

### Arterias e veas 
O páncreas é suplido arterialmente polas arterias pancreaticoduodenais:
* A arteria mesentérica superior que orixina as arterias pancreaticoduodenais inferiores
* A arteria gastroduodenal que orixina as arterias pancreaticoduodenais superiores
* A arteria esplénica que orixina as arterias pancreáticas

A drenaxe venosa é feita a través das veas pancreáticas que son tributarias das veas esplénica e mesentérica superior, no entanto a maioría delas terminan na vea esplénica. A vea porta hepática está formada pola unión da vea mesentérica superior e vea esplénica posteriormente ao colo do páncreas. Xeralmente a vea mesentérica inferior únese á vea esplénica atrás do páncreas (noutras persoas ela simplemente se une á vea mesentérica superior).

## Véxase tamén 
### Outros artigos 
* Diabetes mellitus
* Illote de Langerhans
* Célula pancreática acinar
Brachiosaurus

O **brachiosaurus** (nome latino que significa literalmente *réptil-brazo*) foi unha especie de dinosauro que viviu no nordeste do continente africano e en Norteamérica hai uns 152 a 145 millóns de anos.

## Características 
[miniatura|dereita|Brachiosaurus no Museo de Historia Natural de [Londres.]]
As dimensións deste saurópodo eran considerables: medía, de cabeza a cola, 23 metros, e de 12 metros de altitude. Toda esta masa adoitaba ser nutrida por brotes e follas de árbores nada espléndidos: normalmente coníferas. Por iso, necesitaba inxerir grandes cantidades de alimentos para obter suficiente enerxía e nutrientes: ata unha tonelada e media ao día. Para un animal sociable coma este, que vivía en mandas, era moi difícil atopar suficientes vexetais que puideran manter a todo o grupo, polo que se cre que se desprazaban enormes distancias na procura de bosques unha vez que esgotaban un.

O pescozo do brachiosaurus era moi alongado, duns 10 metros de lonxitude, e posuía un total de 12 vértebras, cada unha dun tamaño duns 88'5 centímetros. Esta lonxitude servíalle para poder chegar ás follas máis altas das árbores, que cortaba con gran facilidade grazas a uns dentes afiados e con forma de pa.

Os órganos deste dinosauro debían ser de tan grandes magnitudes coma el para poder mantelo. O seu corazón tiña que ser especialmente potente, para poder achegar o sangue até a súa cabeza.

Son curiosas as extremidades deste saurópodo, diferentes ás da maioría dos saurópodos e do resto dos dinosauros, pois as patas dianteiras eran máis longas que as traseiras, mentres que estas eran máis pesadas, o cal lle servía para apoiarse cando intentaba chegar ás copas de árbores que incluso un dinosauro tan alto coma el non chegara en posición normal, isto é, sen apoiar todas as patas.

As magnitudes do brachiosaurus permitíanlle non ter medo de ningún carnívoro. Desta especie, quizais só debían andar con coidado as crías, pois mentres eran pequenas estaban a mercé dos depredadores.

Antigamente críase que estes dinosauros vivían en lugares inundados pola auga (no mar e en lagos), baseándose en xustificar a súa altitude co fin de respirar tendo o resto do corpo afundido na auga. Esta teoría tamén se apoiaba en que os orificios nasais do saurópodo estaban nunha especie de crista que tiña no final da cabeza, que lle serviría para o mesmo que o anteriormente descrito. Mais, hoxe en día descártase esta teoría, e pénsase que vivía en terra firme.
Lista de rañaceos en Nova York

[miniatura|O [One World Trade Center, dende 2014 o edificio máis alto de Nova York e dos Estados Unidos.]]
[miniatura|Rañaceos dende o [Central Park.]]
Esta é unha **lista dos 40 rañaceos máis altos de Nova York**:

## Cronoloxía dos edificios máis altos
Narco Police

**Narco Police** é un videoxogo producido por Dinamic en 1989 para Commodore Amiga, Amstrad CPC, Atari ST, Commodore 64, PC, MSX e ZX Spectrum.

O xogo desenvólvese nunha pequena illa preto da costa colombiana, onde se sitúa o laboratorio central que produce a droga para os narcos colombianos que rexen o mundo nesa altura do século XXI. Para entrar nel a policía antinarcóticos ten que entrar en tres dos cinco túneles principais que conducen a unha rede complexa rede subterránea.
Topo Soft

**Topo Soft** foi unha compañía de deseño de software español.

## Historia 
As súas orixes remontánse a 1985 cando Javier Cano e Emilio Martínez Tejedor realizaron de xeito afeccionado o xogo Mapgame, un programa educativo onde debiamos responder a preguntas de xeografía espoñola, deciden vendelo no rastro madrileño e tras contactar con directivos de Erbe Software publican o programa nesa compañía nese ano de 1985 que polo éxito do programa decide crear o seu propio selo de deseño de programas que denominan Topo Soft e á fronte poñen ós creadores de Mapgame.

O primeiro programa que saíu foi Las Tres Luces de Glaurung (denominado Conquestador no Reino Unido) (1986) ó que seguiu, con menos éxito Spirits para o ZX Spectrum, Amstrad CPC e MSX. A estes seguíronlle Desperado (baseado en Gun Smoke), Survivor e Stardust. Aínda que Topo Soft deseñou sobre todo videoxogos tamén realizou unha única utilidade Transfer + 3 para o Spectrum Plus 3 que permitía pasar programas de cinta a disco.

En 1988 coa chegada á dirección da compañía de Gabriel Nieto produciuse unha renovación da liña que seguía a compañía e prodúcense xogos de grande éxito como Black Beard, Silent Shadow, Mad Mix Game e o seu maior éxito Emilio Butragueño, que só en España vendeu 100.000 cintas.

Tras a chegada dos ordenadores de 16 bits Topo seguiu realizando programas para eles durante un certo tempo (como Luigi & Spaghetti) pero non consegue facerse cun mercado significativo e o aumento dos custos de produción para ser competitivos coas novas máquinas acaba facendo que desapareza en 1994, algúns dos seus antigos empregados fundaron Pyros Studios en 1996 deseñadores de Commandos (1998)

## Xogos 
* Ice Breaker
Protoceratops

miniatura|dereita|Reconstrución a partir de fósiles reais dun protocerátops.
O **protocerátops**, que significa literalmente *primeira cara con cornos*, era un pequeno dinosauro, que viviu no deserto do Gobi, en Mongolia, hai uns 110 a 66 millóns de anos, na etapa do Campaniano do Cretáceo superior.

Este dinosauro era herbívoro e alimentábase de vexetación nada espléndida: follas e plantas rexas do deserto. Por iso, os seus dentes estaban dispostos en filas na boca, para poder mastigar sen dificultades esa dura vexetación, e contaba cunha boca en forma de pico curvado, coma a dalgúns paxaros, para cortar as plantas con facilidade.

Este pequeno ceratópsido, de 1'5 a 2 metros de lonxitude e só un de altura, era, non obstante, moi robusto: tiña un corpo empenado e estaba protexido grazas a unha placa ósea que lle cubría a noca. Porén, á parte desta placa ósea, non tiña boas defensas, os cornos dos que fala o seu nome fan referencia a unhas terminacións óseas da cabeza, que non servían para a defensa (nin para o ataque). A defensa do protocerátops limitábase entón a cargas e a mordedelas coa boca curvada. A ferocidade deste pequeno dinosauro era enorme, pois era moi receoso dos seus dominios, que defendía valorosamente dos seus inimigos. De feito, atopáronse os esqueletos dun protocerátops e dun velociráptor en pleno combate, e que deberon de morrer ambos polas feridas causadas nun período de tempo parecido.
miniatura|dereita|Fósiles de rotocerátops e velociráptor loitando
Unha expedición científica ao deserto do Gobi (Gansu, Mongolia Interior) feita en 1922 permitiu coñecer moitos datos deste dinosauro e dos seus veciños. Atopáronse niños de até 30 ovos. Crese que estes niños eran comunais, ou sexa, que era compartido por varias femias, o que dá a entender que este dinosauro era sociable e vivía en familias. Porén, ultimamente pénsase que eran de oviráptor.
Shadow of the Beast

***Shadow of the Beast*** é un videoxogo producido por Reflections Interactive e publicado por Psygnosis en 1989 orixinalmente para o Commodore Amiga, despois saíron versións para Atari ST, Amstrad CPC, Commodore 64, ZX Spectrum, SNES, Mega Drive/Genesis, Sega Master System, Atari Lynx, Atari Lynx, PC Engine CD e TurboCD.
Mestura de arcade e videoaventura. Unha besta converte ó protagonista nun ser horrible e desesperado, ademais de secuestrarlle ó irmán. A besta regresa ó seu fogar situado ó final do tempo e do espazo, o que non fai diminuír os desexos de vinganza do protagonista, que para chegar ata a besta posúe 12 vidas.

O éxito do xogo fixo que saísen dúas secuelas : Shadow of the Beast II en 1990 e Shadow of the Beast III en 1992.
Jacques Offenbach

miniatura|dereita|Jacques Offenbach

**Jackes Offenbach**, nado en Colonia o 20 de xuño de 1819 e finado en París o 5 de outubro de 1880, foi un compositor e violoncellista francés de orixe alemá.

## Traxectoria 
Foi compositor e violoncelista, creador de *La vie Parisienne* (1866), e impulsor da comedia musical moderna. Foi un dos compositores máis influentes da música popular europea do século XIX.

## Obras 
* *Orfeo nos infernos* (estreada o 21 de outubro de 1858). A súa última parte é o famosísimo Can-can.
* *La vie Parisienne* (1866).
* *La perichole* (1868).
* *Os contos de Hoffmann* (Os contos de Hoffmann) (1881).
Orphée aux Enfers

***Orfeo nos infernos*** (en francés: *Orphée aux enfers*) é unha ópera de dous actos composta por Jacques Offenbach. O texto orixinal en francés é de Meilhac e Halévy, e a primeira actuación foi en 1858. É moi famosa pola súa coñecidísima música - "O Galope Infernal do Acto II', que na segunda escena da lugar a música do coñecido "Can-can".

## Notas 
## Véxase tamén
57

## Acontecementos 
### Asia 
* Ascensión de Talhae como monarca de Silla, reino coreano.
* Mingdi sobe ao trono da dinastía Han chinesa.
miniatura|225 px|Situación do territorio dos *Silures*

### Europa 
* Quinto Veranio Nepote, novo gobernador romano de Britania, emprende unha campaña contra os silures de Gales.

### Arte e cultura 
* Testemuños máis antigos de escritura xaponesa.

## Nacementos 
*
## Mortes 
* 29 de marzo - Guangwudi (*Kouang Wou-ti*), emperador da dinastía Han da China (n. -5).
* Yuri, soberano de Silla, reino coreano.

## Outros 
*

Historia ano a ano
Army Moves

***Army Moves*** é un videoxogo desenvolvido por Dinamic Software para Amiga, Amstrad CPC, Atari ST, Commodore 64, MSX e ZX Spectrum en 1986. No ano 1989 saíu en España unha versión para DOS.
Comandamos un membro do Corpo de Operacións Especiais que ten a misión de infiltrarse no Cuartel Xeral inimigo para atopar os planos dunha bomba de partículas, para chegar ata alí dispoñemos dun jeep equipado con mísiles terra-aire.
Freddy Hardest

***Freddy Hardest*** é un videoxogo desenvolvido por Dinamic Software para Amstrad CPC, Commodore 64, DOS, MSX e ZX Spectrum en 1987.
## Trama
Nun futuro distante Freddy Hardest é un espía ó servizo da Axencia Speia da Confederación Sideral de Planetas Libres, pero tamén é un esmorgueiro que non deixa pasar unha festa, de volta dunha desas festas ten un accidente e vese na obriga de entrar nun planeta inimigo. Para regresar á casa ten que conseguir unha nave. Cando a atope terá que conseguir a enerxía necesaria para engalar, o código do capitán e as instrucións do salto ó hiperespazo, sen esquecer loitar contra os inimigos que farán todo o posible para que Freddy fracase.
Game Over (videoxogo)

***Game Over*** é un videoxogo de ciencia ficción desenvolvido por Dinamic Software para Amstrad CPC, Commodore 64, DOS, MSX e ZX Spectrum en 1987.

## Sinopse
A raíña Gremla goberna sobre cinco confederacións de planetas grazas a un poderoso exército de Terminators dirixido por Arkos, o máis fiel dos servidores de Gremla ata que o desprezo da raíña fixo que se pasara ó exército inimigo dirixido por McKiller. O xogo divídese en tres fases, na primeira Arkos débese enfrontar ós Terminators no planeta Cárcere, onde Gremla obtén as materias primas. A segunda fase lévanos ó palacio Xungla onde Arkos se ten que facer cun caza capaz de vencer o radar de Gremla. A terceira fase condúcenos ó Planeta Palacio, onde está o palacio de Gremla que Arkos ten a teima de destruír.

## Véxase tamén 
### Ligazóns externas 
**Game Over* en Lemon64
**Game Over* en CPCZone
**Game Over* en Generation-MSX
Trailblazer

**Trailblazer** é un videoxogo desenvolvido por Gremlin Software para Amstrad CPC, Atari 8-bit, Commodore 64 e ZX Spectrum en 1986, posteriormente saíron versións para Amiga e Atari ST. En 2006 saíu unha versión para Gizmondo.

Un balón de fútbol é o protagonista deste xogo que debe percorrer pasarelas suspendidas no espazo.
Uridium

***Uridium*** é un videoxogo desenvolvido por Graftgold para Amstrad CPC, Atari ST, Commodore 64, DOS e ZX Spectrum en 1986.
Un xogo futurista no que debemos enfrontarnos cos alieníxenas que tratan de conquistar o noso sistema solar para fornecerse de materias primas, para evitar iso temos que destruír as naves nutriz que colocaron en diferentes planetas.
Street Hawk

:*Para o videoxogo vexa Street Hawk (videoxogo)

***Street Hawk*** é unha serie de televisión estadounidense emitida pola ABC en 1985. En España chamóuselle *El Halcón Callejero*.

## Sinopse 
A serie consistía nun axente de policía que levaba a cabo unha misión secreta cunha moto todo terreo experimental que inclúe un computador de a bordo que ofrece información e permite control remoto.

## Episodios 
# "Street Hawk"
# "A Second Self"
# "The Adjuster"
# "Vegas Run"
# "Dog Eat Dog"
# "Fire on the Wing"
# "Chinatown Memories"
# "The Unsinkable 453"
# "Hot Target"
# "Murder is a Novel Idea"
# "The Arabian"
# "Female of the Species" (*tamén'' "The Assassin")	
# "Follow the Yellow Gold Road" (16 de maio de 1985)
Livingstone supongo

**Livingstone supongo** é un videoxogo desenvolvido por Opera Soft para Amstrad CPC, Atari ST, Commodore 64, DOS, MSX e ZX Spectrum en 1986.

A nosa tarefa consiste en buscar no medio da selva ó doutor Livingstone, para iso terá que esquivar serpes, plantas velenosas, indíxenas e demais perigos. Ademais temos que levar os diamantes da deusa da danza.
Frost Byte

***Frost Byte*** é un videoxogo deseñado por Mikro-Gen para Amstrad CPC, Commodore 64 e ZX Spectrum en 1986.

Hickey Kreezer é un byte domesticado que foxe da gaiola na que estaba pechado, para acabar cos vermes e coas máscaras que soben e baixan, ten que recolle-las balas e usalas. Ademais vai contar con máis axudas para escavar, son uns carambelos de diferentes cores que ten que recoller, co vermello pode moverse a gran velocidade, co azul pode saltar máis alto e co verde pode caer ó chan desde grande altura sen facerse dano.

## Véxase tamén 
### Ligazóns externas 
*Frost Byte - *World of Spectrum*
System of a Down (álbum)

***System of a Down*** é o disco homónimo de debut do grupo System of a Down, editado o 30 de xuño de 1998.

A man que aparece na fronte da capa está inspirada nun cartel deseñado polo artista John Heartfield para o Partido Comunista Alemán durante o III Reich. O texto no cartel orixinal é: "*5 dedos ten unha man! Con eses 5 agarraremos ó inimigo!*". 

## Listaxe de cancións 
Todas as letras escritas por Serj Tankian, agás onde se indique. Toda a música composta por Daron Malakian, agás onde se indique.
Steal This Album!

***Steal This Album!*** é o nome do terceiro disco do grupo estadounidense de rock alternativo System of a Down, editado o 26 de novembro do 2002 por American Recordings. O álbum foi producido por Rick Rubin e Daron Malakian e acadou o número 15 da lista *Billboard 200*.

## Listaxe de cancións
Toxicity

***Toxicity*** é o segundo disco do grupo System of a Down.

Producido por Rick Rubin, *Toxicity* foi gravado no ano 2000 e editado o 4 de setembro do 2001 baixo o selo American Recordings. *Toxicity* estaba na posición número 1 das listas americanas na semana dos atentados do 11 de setembro de 2001.

Toxicity recibiu o aplauso unánime da crítica, levando un nomeamento ó Grammy polo single "Chop Suey!". O disco vendeu preto de 6,5 millóns de copias ó redor do mundo.

## Listaxe de cancións 
* 1. *Prison Song* (Malakian/Tankian) - 3:21
* 2. *Needles* (Malakian/Tankian) - 3:13
* 3. *Deer Dance* (Malakian/Tankian) - 2:55
* 4. *Jet Pilot* (Malakian/Odadjian/Tankian) - 2:06
* 5. *X* (Malakian/Tankian) - 1:58
* 6. *Chop Suey!* (Malakian/Tankian) - 3:30
* 7. *Bounce* (Malakian/Odadjian/Tankian) - 1:54
* 8. *Forest* (Malakian/Tankian) - 4:00
* 9. *ATWA* (Malakian/Tankian) - 2:56
* 10. *Science* (Malakian/Tankian) - 2:43
* 11. *Shimmy* (Tankian) - 1:51
* 12. *Toxicity* (Malakian/Odadjian/Tankian) - 3:38
* 13. *Psycho* (Malakian/Tankian) - 3:45
* 14. *Aerials* (Malakian/Tankian) - 6:11
* 15. *Johnny* (Malakian/Tankian) - 2:09

"Johnny" apareceu como unha canción extra nalgunhas edicións deste disco.
Mezmerize

***Mezmerize*** é o cuarto disco editado polo grupo System of a Down e a primeira metade do disco duplo *Mezmerize/Hypnotize*. Saíu á venda o 16 de maio do 2005 en Europa e o 17 de maio en Estados Unidos, 6 meses antes que *Hypnotize*.

## Listaxe de cancións 
* 1. *Soldier Side - Intro* (música e letra: D. Malakian) - 1:03
* 2. *B.Y.O.B. (Bring Your Own Bombs)* (música: D. Malakian; letra: D. Malakian/S. Tankian) - 4:15
* 3. *Revenga* (música: D. Malakian; letra: D. Malakian/S. Tankian) - 3:48
* 4. *Cigaro* (música: D. Malakian; letra: D. Malakian/S. Tankian) - 2:11
* 5. *Radio/Video* (música e letra: D. Malakian) - 4:09
* 6. ''This Cocaine Makes Me Feel Like I'm On This Song* (música: D. Malakian; letra: D. Malakian/S. Tankian) - 2:08
* 7. *Violent Pornography* (música e letra: D. Malakian) - 3:31
* 8. *Question!* (música: D. Malakian/Tankian; letra: S. Tankian) - 3:20
* 9. *Sad Statue* (música: D. Malakian; letra: D. Malakian/S. Tankian) - 3:25
* 10. *Old School Hollywood* (música e letra: D. Malakian) - 2:56
* 11. *Lost In Hollywood'' (música: D. Malakian; letra: D. Malakian/S. Tankian) - 5:20
Antonino Pío

**Antonino Pío** (138-161) foi un emperador romano, pertencente á dinastía dos cinco bos emperadores. Sucedeu a Adriano, que o adoptara como fillo.

## Traxectoria 
Con Antonino Pío, itálico de ascendencia gala, a *Pax Romana* e a estabilidade política chegaron ao seu cumio. Antonino contaba máis de 50 anos cando accedeu á maxistratura suprema e tiña unha ampla experiencia tras unha vida dedicada ao servizo do Estado, ao longo da cal fora cuestor, pretor, cónsul e gobernador en Italia e Asia. Como membro do *Consilium principis* estivera a carón de Adriano.

Dentro das fronteiras do Imperio reinou a paz, pero non así nas fronteiras mesmas. Nun primeiro momento houbo de asulagar unha rebelión das tribos mauritanas, ás que puido rexeitar cara ao Atlas, e despois foille preciso acudir a Britania, para conter a invasión dos brigantes, unha tribo que xa causara moitas perdas aos romanos. Esta tribo, orixinariamente establecida entre os ríos Forth e Humbert, rachou despois da súa derrota, e unha rama emigrou para a Irlanda. Antonino decidiu entón de facer outra muralla ao xeito de Adriano (142), pero un pouco máis ao norte, dende o Firth of Forth a Firth of Clyde, na liña das actuais cidades de Edimburgo e Glasgow.

No ámbito interno, Antonino non foi un reformador nin se distinguiu por ser un construtor de monumentos e obras públicas. As institucións seguiron un funcionamento normal, tras as medidas tomadas polos emperadores precedentes. As iniciativas centráronse en procurar benestar para os romanos e as xentes do Imperio mediante donativos, fundacións benéficas, axudas con motivo de sinistros, acollida para os orfos, pobres etc... A sorte dos escravos mellorou dentro do que o sistema daba de si, humanizándose as súas condicións de vida.

Antonino foi tamén un bo administrador, protector da agricultura e demais actividades produtivas, tolerante en materia relixiosa se os cultos foráneos non implicaban subversión da orde establecida.

## Véxase tamén 
* Cinco bos emperadores
913

## Acontecementos 
*

## Nacementos 
*
## Mortes 
* Alexandre III, emperador bizantino.
* xuño - Anastasio III, papa da Igrexa católica.
* Gourmaelon da Bretaña - príncipe da Bretaña.
Historia ano a ano